Битката за Рим се провежда при Колинската врата. На 1 ноември 82 пр.н.е. двете сили се срещат в битката при „Порта Колина“ пред Рим. Последната битка е отчаяна, като и двете страни вярват, че тяхната победа ще спаси Рим. Положението на левия фланг на Сула е много тежко. Войниците командвани от Марк Лициний Крас на десния фланг обаче разбиват левия фланг на противниците. Боевете продължават през цялата нощ, вероятно около 50 000 души губят живота си в тази решителна битка. Силите на Сула побеждават и така той става единствения „господар“ на Рим. Дамасип е заловен и удушен. Няколко дни по-късно името му се появява в първия проскрипционен списък, на пето място – веднага след имената на консулите от 83 и 82 пр.н.е.